ПРОТОКОЛ № 07
от заседанието на Комисия „Международна дейност” на ВСС, 
проведено на 10.02.2016 г.

	Днес, 10.02.2016 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

          ПРЕДСЕДАТЕЛ: Соня Найденова 
                   ЧЛЕНОВЕ: Мария Кузманова 
                                       Магдалена Лазарова 
				       Михаил Кожарев 
				       Милка Итова

	На заседанието присъстват експертните сътрудници на комисията: Христина Тодорова – директор на дирекция „Международна дейност”, Страхил Недков – младши експерт в дирекция „Международна дейност”, Аделина Кандова – главен експерт в дирекция „Международна дейност” и Руслана Вълчева - старши експерт в дирекция „Международна дейност”. 

ДНЕВЕН РЕД:

2. ОТНОСНО: Провеждане на среща с Богдана Желявска  - съдия в СГС, национално лице за контакт на Националната съдебна мрежа по граждански и търговски дела /ЕСМГТД/ - граждански, съгласно решение на комисия „Международна дейност” по протокол № 06/03.02.2016 г., т. 15.

	На срещата се обсъдиха идеите за бъдещото развитие на Националната съдебна мрежа по граждански и търговски дела /ЕСМГТД/. Първият въпрос, който се постави бе относно Европейския съдебен атлас, който след 01.03.2016 г. няма да съществува и цялата информация ще бъде прехвърлена в Европейския портал. Постъпило е искане за актуализиране на цялата налична информация касаеща съдилищата - данни, имейли, адреси и т.н на всички нива – районен, окръжен, апелативен, Върховен съд за нуждите на Европейският портал. Съществуващата понастоящем информация за съдебните системи на отделните държави в атласа ще бъде налична до 29.02.2016 г. и ако не бъде актуализирана преди тази дата тя ще бъде изтрита. В тази връзка г-жа Желявска помоли за съдействие за осъществяване на среща с Министерство на правосъдието, на която да се бъде обсъдена темата, както и да бъде установен механизъм за сътрудничество в връзка с дейността на мрежата.  
	Във връзка с обмяната на опит с други държави и бъдещото развитие на Мрежата г-жа Желявска предложи да бъде организирана среща от страна на ВСС и членовете на Националната съдебна мрежа с националното лице за контакт на Франция. В предварителни разговори между представителката на Франция и г-жа Желявска тази възможност е била обсъдена и е била изразена готовност от страна на националното лице за контакт на Франция да посети България..

Комисия „Международна дейност”
Р Е Ш И:

2.1 Възлага на експертите на дирекция „Международна дейност” да проверят актуалността на данните за съдебната система на България в Европейския съдебен атлас. 
2.2 Да се установи след разговор с Министерство на правосъдието кой е изпращал информацията до момента и кой ще подава такава за Европейския портал.
2.2 Да се организира спешна среща с Вергиния Мичева – Русева – заместник - министър на правосъдието или с определен от нея експерт отговарящ за международното правно сътрудничество, на която да присъства и Богдана Желявска - съдия в СГС, национално лице за контакт на Националната съдебна мрежа по граждански и търговски дела /ЕСМГТД/ - граждански дела, като бъде предложено срещата да се състои в рамките на следващото заседание на комисия „Международна дейност” на 17.02.2016 г., /сряда/, от 11.00 часа, в зала 312, в сградата на ВСС. На срещата ще бъде обсъдено осъществяването на координация относно участието в годишните срещи на Европейската съдебна мрежа по граждански и търговски дела. Молба в тази връзка беше отправена до министерството и в писмо с изх. № 11-06-1246/15, съгласно решение на КМД по протокол № 40/22.10.2015 г.
2.3 ОДОБРЯВА предложението на Богдана Желявска - съдия в СГС, национално лице за контакт на Националната съдебна мрежа по граждански и търговски дела /ЕСМГТД/ - граждански дела да се отправи покана към националното лице за контакт на Франция за еднодневно посещение в България за среща с представители на ВСС и членовете на мрежата. 
2.4 Възлага на експертите на дирекция „Международна дейност” да изготвят план-сметка на разходите за еднодневно работно посещение в България на националното лице за контакт на Франция. 
2.5 Предложението по т. 2.3 – 2.4 да се изпрати на комисия „Бюджет и финанси”, по компетентност.

1. ОТНОСНО: Проект на програма във връзка с организирането на тридневна конференция с международна участие под надслов „Реформа на съдебната власт в България” – при присъствие на всички членове на комисията съгласно решение на КМД по протокол № 46/18.11.2015 г.

Не присъства г-жа Мария Кузманова.

Не се разглежда точката, съгласно решение на комисия „Международна дейност” по протокол № 46/18.11.2015 г.  

3. ОТНОСНО: Писмо от офиса на Европейската мрежа на съдебните съвети (ЕМСС) във връзка с покана за провеждане на среща на екипа по Проект 1 на ЕМСС за 2015-2016 г. „Независимост и отчетност на съдебната власт – продължение”, която ще се проведе в периода 7-8 март 2016 г. в гр. Брюксел, Белгия.
Комисия „Международна дейност”
Р Е Ш И:

3.1  ОТПРАВЯ покана към Незабравка Стоева и Юлия Ковачева – членове на ВСС да уведомят комисията относно участниците в предстоящите две срещи по Проект 1 на ЕМСС за 2015-2016 г. „Независимост и отчетност на съдебната власт”.
3.2 ОТПРАВЯ предложение към Сотир Цацаров – главен прокурор на Република България, да посочи кой от определените от него прокурори за участие в подгрупата за прокурори, в рамките по проект 1 на ЕМСС за 2015 – 2016 г. „Независимост и отчетност на съдебната власт”, ще вземе участие в предстоящите две срещи, през м. март и м. април 2016 г. 

4. ОТНОСНО: Предложения за допълване на мерки в Плана за действие за изпълнение на препоръките от Доклада на Европейската комисия от януари 2016 г., в рамките на Механизма за сътрудничество и оценка.
След проведено гласуване:
“За” – Михаил Кожарев, Милка Итова и Мария Кузманова;
„Против” – Соня Найденова и Магдалена Лазарова.
Комисия „Международна дейност”
Р Е Ш И:

4.1 Предложенията за допълване на мерки в Плана за действие за изпълнение на препоръките от Доклада на Европейската комисия от януари 2016 г., в рамките на Механизма за сътрудничество и оценка, направени от постоянните комисии на ВСС да се обобщят и внесат за разглеждане на заседание на ВСС на 11.02.2016 г. от комисия „Международна дейност”.
4.2 Предложенията за допълване на мерки в Плана за действие за изпълнение на препоръките от Доклада на Европейската комисия от януари 2016 г., в рамките на Механизма за сътрудничество и оценка, направени индивидуално от членовете на ВСС да се докладват в заседание на ВСС на 11.02.2016 г. от всеки от предложителите.
5. ОТНОСНО: Писмо от офиса на Европейската мрежа на съдебните съвети (ЕМСС) относно молба за предоставяне на информация за дисциплинарните производства от Съдебния съвет на Република Словакия.
Комисия „Международна дейност”
Р Е Ш И:

5.1 ПРИЕМА ЗА СВЕДЕНИЕ писмото от офиса на Европейската мрежа на съдебните съвети, изпратено от името на Съдебния съвет на Република Словакия.
5.2 Изпраща писмото от офиса на Европейската мрежа на съдебните съвети (ЕМСС) относно молба за предоставяне на информация за дисциплинарните производства от Съдебния съвет на Република Словакия на Комисия по дисциплинарните производства на ВСС, за изготвяне на отговор по направеното запитване.
6. ОТНОСНО: Писмо от Министерство на външните работи относно продължаване на срока на командироване на Петя Пешева – Манолова – прокурор в Софийска районна прокуратура командирован национален експерт в Европейската служба за борба с измамите (OLAF) на Европейската комисия.
Комисия „Международна дейност”
Р Е Ш И:

6.1 Да се изпрати писмото от Министерство на външните работи относно продължаване на срока на командироване на Петя Пешева – Манолова – прокурор в Софийска районна прокуратура командирован национален експерт в Европейската служба за борба с измамите (OLAF) на Европейската комисия на Сотир Цацаров – главен прокурор на Република България и Петър Белчев – районен прокурор на СРП, за становище.
6.2 ИЗПРАЩА преписката на комисия „Бюджет и финанси“ за сведение и по компетентност.
	6.3 След получаване на становища от Сотир Цацаров – главен прокурор на Република България, Петър Белчев – районен прокурор на СРП и комисия „Бюджет и финанси” на ВСС предложението да се внесе за разглеждане на заседание на ВСС.
7. ОТНОСНО: Доклад за дейността на комисия „Международна дейност” във връзка с делата от Списък 1, наблюдавани от Европейската комисия.
Комисия „Международна дейност”
Р Е Ш И:

7.1 Да се допълни доклада като се направи анализ на последващите действия на комисията след постъпване на периодичната информация от прокуратурата във връзка с делата от Списък 1, наблюдавани от Европейската комисия и на ролята на водения регистър на делата от Списък 1. Да се включат набелязаните мерки, проведените срещи и действията след Форума по напредъка на делата, наблюдавани от Европейската комисия от м. септември 2013 г., съгласно решение на КМД по протокол № 16/08.05.2013 г.

7.2 Докладът, заедно с постъпилата информация от прокуратурата да се представи на следващото заседание на комисията.

8. ОТНОСНО: Определяне на представители на ВСС за участие в дейността на Работна група 33 „Сътрудничество в областта на правосъдието” с водещо ведомство Министерство на правосъдието, с оглед актуализиране на състава на работната група.
Комисия „Международна дейност”
Р Е Ш И:

8.1 ПРЕДЛАГА НА ВСС ДА ОПРЕДЕЛИ за участници в актуализирания състав на Работна група 33 „Сътрудничество в областта на правосъдието“, с водещо ведомство Министерство на правосъдието, следните лица: 
- Ангелина Йоргакиева Лазарова - съдия в наказателно отделение при Окръжен съд - гр. Варна, командирована в наказателно отделение на Апелативен съд - гр. Варна, национално лице за контакт за Национална съдебна мрежа за международно сътрудничество по наказателни дела в Република България; 
- Богдана Николова Желявска - съдия в Софийски градски съд, национално лице за контакт за Национална съдебна мрежа по граждански и търговски дела в Република България - граждански дела;
	 
Предложението да бъде внесено на заседание на ВСС на 18 февруари 2016. 

РАЗНИ:

9. ОТНОСНО: Доклад от Мария Кузманова, Румен Георгиев и Елка Атанасова – членове на ВСС относно участие в работно посещение в Съвета на Европа, гр. Страсбург, Франция.
Комисия „Международна дейност”
Р Е Ш И:

9.1 Приема за сведение доклада от Мария Кузманова, Румен Георгиев и Елка Атанасова – членове на ВСС относно участие в работно посещение в Съвета на Европа, гр. Страсбург, Франция.
9.2. ДА СЕ ИЗПРАТИ ПИСМО до председателя на Окръжен съд гр. Бургас за изискване на информация относно това как е определен ОС - гр. Бургас за пилотен съд през 2002 г., каква дейност е извършвана и определяно ли е лице за контакт (кореспондент) за връзка със CEPEJ. Информация за това е получена при работно посещение на членовете на ВСС -  Мария Кузманова, Румен Георгиев и Елка Атанасова в Съвета на Европа, гр. Страсбург, Франция. Да се изпрати на председателя на Окръжен съд гр. Бургас и копие от доклада.
ДОКЛАДЪТ да се внесе в следващо заседание на ВСС за запознаване.

                                  ПРЕДСЕДАТЕЛ НА
                                             КОМИСИЯ „МЕЖДУНАРОДНА ДЕЙНОСТ”:/П/
	СОНЯ НАЙДЕНОВА